RESOLUCIÓN do 26 de decembro de 2019, da Secretaría Xeral Técnica da Consellería do Mar, pola que se dá publicidade a dúas encomendas de xestión ao medio propio Fundación Centro Tecnolóxico do Mar para seren executadas durante os anos 2019, 2020 e 2021.
Consellería do Mar — III. Outras disposicións — 08/01/2020

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade ás seguintes encomendas coas seguintes características:
1. Resolución do 4 de novembro de 2019, da Consellería do Mar, pola que se encarga ao medio propio Fundación Centro Tecnolóxico do Mar (Cetmar) a realización da xestión relativa ao apoio á Secretaría Técnica da Rede Invipesca e apoio á organización do V Simposio Iberoamericano de Ecoloxía Reprodutiva, Recrutamento e Pesqueiras.
Actividade: realización das actuacións relativas á execución polo Centro Tecnolóxico do Mar-Fundación Cetmar das accións necesarias para dar o apoio á difusión da Rede Iberoamericana de Investigación Pesqueira e apoio na organización do V Sibercorp en Santa Marta, Colombia, previstos en 2021.
Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Prazo de vixencia: desde o 4 de novembro de 2019 ata o 31 de decembro de 2021.
Financiamento: con cargo aos orzamentos da Comunidade Autónoma de Galicia para os anos 2019, 2020 e 2021, na aplicación orzamentaria 15.01.721A.640.2, código do proxecto 2016 00324.
2. Resolución do 8 de novembro de 2019, da Consellería do Mar, pola que se encarga ao medio propio Fundación Centro Tecnolóxico do Mar (Cetmar) a realización de actividades de promoción dos produtos da pesca, marisqueo e da acuicultura no marco do Business2Sea.
Actividade: realización das actuacións relativas á execución polo Centro Tecnolóxico do Mar-Fundación Cetmar das accións necesarias para a promoción dos produtos da pesca, do marisqueo e da acuicultura galegos no transcurso do encontro Business2Sea, que terá lugar do 11 ao 13 de novembro no Centro de Congresos Alfândega do Porto (Portugal)
Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Prazo de vixencia: desde o 9 de novembro de 2019 ata o 31 de decembro de 2019.
Financiamento: con cargo aos orzamentos da Comunidade Autónoma de Galicia para os anos 2019, na aplicación orzamentaria 15.02.723A.640.0, código do proxecto 2016 00286S.
Santiago de Compostela, 26 de decembro de 2019